
Vás pozýva na:

Špeciálnu výstavu slovenských čuvačov
bez zadávania CAJC a CAC, s bonitáciou
[image: ]
IHRISKO POD FAROU
Adresa: Rybníčky 8, 972 01  Bojnice

 3. 10. 2026 o 9:30 h.

                                                    Rozhodca: Vladimír Javorčík, SK 


Uzávierka prihlášok na výstavu: 13. 9. 2026
Uzávierka prihlášok na bonitáciu: 20. 9. 2026

PRIHLÁŠKY NA VÝSTAVU ON-LINE CEZ:                	http://www.onlinedogshows.sk/
PRIHLÁŠKY NA BONITÁCIU POSIELAJTE NA ADRESU: 	chov@slovenskycuvac.info


· do súťaže Najkrajší pár a do súťaže Najlepšia chovateľská skupina bude možné sa dohlásiť aj v deň výstavy do 10:30 h. v kruhu u zapisovateľky.

· Bonitácia sa uskutoční po výstave. Bonitovať bude Ing. Jaroslav Matyáš, poradca chovu a člen výboru. Zmena času a posudzovateľa na bonitácii vyhradená. 





PROGRAM: 
· 08:30 – 9:30 príjem psov
· 9:30 –  posudzovanie v kruhu
· záverečné súťaže

· bonitácia po ukončení výstavy

[bookmark: _Hlk193048274]TRIEDY:
Mladší dorast od kompletného očkovania –  6 mesiacov
Dorastu od 6 – 9 mesiacov
Mladých od 9 – 18 mesiacov
Stredná od 15 – 24 mesiacov
Otvorená od 15 mesiacov
Šampiónov od 15 mesiacov (po priložení potvrdenia o šampionáte)
Veteránov od 8 rokov
Čestná od 15 mesiacov (s titulom C.I.B., CH., KV, NV - priložiť doklad)

ZADÁVANÉ OCENENIA:
Víťaz triedy – môže byť udelený psovi alebo suke, ktorí získali známku Výborný 1.
[bookmark: _Hlk193048774]VŠVM – Víťaz špeciálnej výstavy mladých  – udeľuje sa jedincovi so známkou výborný 1 v triede mladých. Udeľuje sa zvlášť suke a psovi . Majiteľ psa alebo suky nemusí byť členom klubu.
VŠV – víťaz špeciálnej výstavy – vyberá sa spomedzi držiteľov titulu Víťaz triedy v triedach strednej, otvorenej a šampiónov zvlášť pre psa a suku. Majiteľ psa alebo suky nemusí byť členom klubu. 
BOB – Víťaz plemena – nastupujú jedince s titulmi VŠVM, VŠV a V1 z triedy veteránov.
BOS – najkrajší z opačného pohlavia. Vyberá sa spomedzi jedincov, ktorí získali titul VŠVM, VŠV a V1 z triedy veteránov a zadáva sa opačnému pohlaviu ako víťaz plemena.

[bookmark: _Hlk193049036]
SÚŤAŽE:
Najkrajší pár psov – pre psa a suku rovnakého plemena v majetku jedného majiteľa, ktoré boli na výstave posúdené.
Najlepšia chovateľská skupina – pre minimálne 3 jedince rovnakého plemena, ktoré boli na výstave posúdené, pochádzajúce od jedného chovateľa a minimálne od 2 otcov alebo matiek; nemusia byť v majetku jedného majiteľa.

[bookmark: _Hlk193049089]VŠEOBECNÉ USTANOVENIA:
[bookmark: _Hlk193051064]Výstava je usporiadaná podľa výstavného poriadku FCI a SKJ. Na výstave sa môžu zúčastniť len jedince zapísané v plemenných knihách uznaných FCI. Dovezené jedince musia byť zapísané v plemenných knihách SKJ. Prihlášky, ku ktorým nebudú priložené všetky potrebné doklady (kópia dokladu o získaní šampionátu pre triedu šampiónov), budú bez urgovania chýbajúcich dokladov zaradené do triedy otvorenej. K prihláške musí byť pripojená obojstranná kópia PP. V prípade nesprávneho zaradenia do triedy na prihláške bude jedinec automaticky zaradený do príslušnej triedy podľa veku, jedinec starší ako 15 mesiacov bude automaticky zaradený do triedy otvorenej. Doklady, ktoré prídu po uzávierke sa nebudú akceptovať. Organizátor má právo odmietnuť prijať prihlášku bez udania dôvodu. Pre každého psa vyplňte samostatnú prihlášku. Prihlásiť psa na výstavu v deň konania výstavy nie je možné! Preradiť psa z triedy do triedy v deň výstavy nie je možné! 
             Usporiadateľ výstavy nepreberá zodpovednosť za prípadné ochorenie, stratu či uhynutie psa. Rovnako neručí ani za škody či ujmy spôsobené psom/psovi v čase konania výstavy. Majiteľ zodpovedá za všetky škody spôsobené psom. 
Do súťaží môžu nastúpiť len jedince prihlásené na výstavu.
Rozhodca je povinný vylúčiť z posudzovania psy agresívne. Na výstave nie je dovolené stavať psa proti psovi (tzv. hecovanie). Používanie sprejov, púdrov a iných kozmetických prípravkov na úpravu srsti je zakázané. Hlasité povzbudzovanie (double handling) psov spoza kruhu je zakázané. Porušenie týchto zákazov môže mať za následok vylúčenie psa z výstavy. 
Rozhodca posudzuje podľa platných štandardov vydaných Medzinárodnou kynologickou organizáciou (FCI). Rozhodca môže odmietnuť posúdiť psa, ktorý nastúpi do kruhu neskoro. Rozhodca je povinný odmietnuť posúdiť aj psa, ktorého majiteľ na výzvu vedúceho kruhu nepredloží preukaz o pôvode psa.
Predaj šteniec na výstavisku je prísne zakázaný! 
[bookmark: _Hlk193049353]Vystavovateľ je zodpovedný za ochranu a pohodu psa na výstave. Je zakázané vystavovať psy situáciám, pri ktorých dochádza k nepohode a zdravotným komplikáciám, alebo kruté zaobchádzanie so psom.
Voľné pobehovanie psov v areáli je zakázané.
Podpísaním prihlášky sa  vystavovateľ podrobuje všetkým ustanoveniam výstavného poriadku. Majiteľ prihlásením psa na výstavu vyslovuje súhlas na zverejnenie jeho adresy na webovej stránke usporiadateľa. Ďalej súhlasí so zverejnením fotografií z výstavy/bonitácie na webovej stránke usporiadateľa a v tlačovinách, ktoré publikujú správy z výstav a bonitácií. 

VETERINÁRNE PODMIENKY: 
Každý pes v majetku občana SR musí mať veterinárny preukaz s platným očkovaním proti besnote, prvovakcinácia minimálne 21 dní a maximálne 1 rok pred výstavou, resp. podľa dĺžky platnosti vakcíny. Psy zo zahraničia musia mať PET PASSPORT s platným očkovaním proti besnote.
	
VÝSTAVNÉ POPLATKY:


	Člen
	nečlen

	za prvého psa
20,- €
	za prvého psa
30,- €

	za každého ďalšieho psa
15,- €
	za každého ďalšieho psa
25,- €

	za jedinca v triede ml. dorastu, dorastu a veteránov
10,- €
	za jedinca v triede ml. dorastu, dorastu a veteránov
20,- €



                                                                                       
Jedince prihlásené v triedach mladšieho dorastu, dorastu a veteránov majú znížené výstavné poplatky.

Ak majiteľ prihlasuje na výstavu viac jedincov, za prvého psa prihlasovaného na výstavu sa považuje jedinec, ktorý nemá nárok na znížený výstavný poplatok, teda nie je zaradený do triedy mladšieho dorastu, dorastu alebo veteránov. 

Súťaže:
· páry: 5,- €
· chovateľská skupina: 5,- €


	BONITÁCIA

	člen
30,- €
	nečlen
50,- €





[bookmark: _GoBack]                                         Storno poplatky: do uzávierky vraciame celú  čiastku, po uzávierke  0 €. 
                                                                          Ďakujeme za pochopenie

